paragraph_text: Pindad SS2 je nadograđena i poboljšana verzija indonezijske jurišne puške Pindad SS1. Naziv Pindad dolazi od tvrtke koja proizvodi ovu pušku (PT Pindad) dok je SS2 kratica naziva: "jurišna puška 2" (indonezijski: "Senapan Serbu 2"). Kao i njena prethodnica SS1, i SS2 je rađen pod licencom belgijske tvrtke Fabrique Nationale. Pušku su strani mediji prvi puta vidjeli tijekom vojnog natjecanja "ASEAN Army Rifles contest" 2006. te na izlaganjima u lokalnim indonezijskim medijima.